ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวมันฝรั่งเพื่อการแปรรูปจากราชอาณาจักรเนเธอร์แลนด์พ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวมันฝรั่งเพื่อการแปรรูปที่นำเข้าเพื่อการค้าจากราชอาณาจักรเนเธอร์แลนด์เสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำเข้าหัวมันฝรั่งเพื่อการแปรรูปจากราชอาณาจักรเนเธอร์แลนด์ดังต่อไปนี้ข้อ ๑ ชนิดพืชหัวมันฝรั่ง(potato tuber) Solanum tuberosumข้อ ๒ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับหัวมันฝรั่งเพื่อการแปรรูปและดินที่ติดมากับหัวมันฝรั่งจากราชอาณาจักรเนเธอร์แลนด์ปรากฏตามเอกสารแนบท้ายประกาศนี้ข้อ ๓ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒ราชอาณาจักรเนเธอร์แลนด์ คือ Ministry of Agriculture, Nature and Food Quality, Plant Protection Service ซึ่งต่อไปนี้ในประกาศนี้จะเรียกว่า MANFQ-PPSข้อ ๔ การขออนุญาตนำเข้า๔.๑ต้องมีใบอนุญาตนำเข้าซึ่งออกให้โดยกรมวิชาการเกษตร๔.๒ผู้ที่มีสิทธิยื่นคำขอใบอนุญาตนำเข้าหัวมันฝรั่งเพื่อการแปรรูปต้องประกอบธุรกิจโรงงานแปรรูปมันฝรั่ง๔.๓กรมวิชาการเกษตรจะออกใบอนุญาตนำเข้าต่อเมื่อผู้ยื่นคำขอมีโรงงานแปรรูปมันฝรั่งซึ่งมีอุปกรณ์พร้อมสำหรับจัดการกับดินที่ติดมากับหัวมันฝรั่งส่วนของหัวมันฝรั่งที่คัดทิ้ง และน้ำล้างหัวมันฝรั่งตามที่ระบุไว้ในข้อ ๖ได้อย่างปลอดภัยข้อ ๕ วิธีการขนส่งหัวมันฝรั่งต้องส่งมาจากเมืองท่าแห่งหนึ่งในราชอาณาจักรเนเธอร์แลนด์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศกรณีของสินค้าขนส่งทางเรือสามารถส่งมาจากเมืองท่าในราชอาณาจักรเบลเยียมและสหพันธ์สาธารณรัฐเยอรมนีก็ได้ข้อ ๖ การจดทะเบียนโรงงานแปรรูปมันฝรั่ง๖.๑หัวมันฝรั่งนำเข้าเพื่อการแปรรูปต้องได้รับการแปรรูปในโรงงานแปรรูปมันฝรั่งที่จดทะเบียนและรับรองโดยกรมวิชาการเกษตรเจ้าหน้าที่กักกันพืชต้องตรวจสอบโรงงานแปรรูปมันฝรั่งว่าได้ปฏิบัติเป็นไปตามข้อกำหนดโดยโรงงานแปรรูปมันที่ได้รับการรับรองต้องปฏิบัติให้เป็นไปตามข้อกำหนด ดังนี้๖.๑.๑ต้องมีอุปกรณ์ซึ่งเหมาะสมสำหรับการทำความสะอาดและการกำจัดเชื้อ๖.๑.๒ต้องนำน้ำจากเครื่องล้างและเครื่องปอกหัวมันฝรั่งไปจัดการโดยระบบบำบัดน้ำเสียที่ได้รับการยอมรับหรือระบบกำจัดของเสียอื่น ๆ ที่ได้รับการยอมรับ๖.๑.๓ต้องกำจัดดินที่ติดมากับหัวมันฝรั่งและเศษเหลือต่าง ๆของมันฝรั่งด้วยวิธีการที่เหมาะสม๖.๑.๔บริษัทนำเข้าหัวมันฝรั่งเพื่อการแปรรูปต้องเก็บรักษาข้อมูลจำนวนหัวมันฝรั่งที่นำเข้าและแปรรูปและต้องไม่นำหัวมันฝรั่งไปทำการแปรรูปที่โรงงานอื่นโดยไม่ผ่านความเห็นชอบก่อนจากกรมวิชาการเกษตร๖.๒ต้องตรวจสอบโรงงานแปรรูปมันฝรั่งเป็นประจำทุกปีว่าได้ปฏิบัติตามข้อกำหนดโดยบริษัทนำเข้าหัวมันฝรั่งเพื่อการแปรรูปเป็นผู้รับผิดชอบค่าใช้จ่ายทั้งหมด๖.๓โรงงานแปรรูปหัวมันฝรั่งต้องปฏิบัติตามเงื่อนไขที่กรมวิชาการเกษตรกำหนดโดยเคร่งครัดในกรณีผู้ได้รับอนุญาตไม่สามารถปฏิบัติตามเงื่อนไขที่กำหนดกรมวิชาการเกษตรจะเพิกถอนใบอนุญาตดังกล่าวข้อ ๗ แหล่งผลิต๗.๑บางพื้นที่ในราชอาณาจักรเนเธอร์แลนด์พบว่ามีการแพร่ระบาดของไส้เดือนฝอยซีสต์มันฝรั่งpale cyst nematode, Globodera pallida และ golden nematode, Globodera rostochiensis๗.๒หัวมันฝรั่งจากทุกแหล่งในราชอาณาจักรเนเธอร์แลนด์ได้รับอนุญาตให้นำเข้ามาในราชอาณาจักรไทยยกเว้น หัวมันฝรั่งจากพื้นที่ดังต่อไปนี้ห้ามนำเข้าราชอาณาจักรไทย๗.๒.๑หัวมันฝรั่งจากพื้นที่ซึ่งประกาศเป็นเขตควบคุมไส้เดือนฝอยซีสต์มันฝรั่ง๗.๒.๒หัวมันฝรั่งจากแปลงปลูกซึ่งผลการตรวจสอบดินพบไส้เดือนฝอยซีสต์มันฝรั่งข้อ ๘ ข้อกำหนดนำเข้าด้านสุขอนามัยพืช๘.๑หัวมันฝรั่งนำเข้าเพื่อการแปรรูปต้องปลอดจากศัตรูพืชกักกันตามที่ระบุไว้ในประกาศฉบับนี้๘.๒ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงปลูกมันฝรั่งก่อนเริ่มปลูกมันฝรั่งหรือก่อนเก็บเกี่ยวการรับรองไส้เดือนฝอยซีสต์มันฝรั่งในแปลงปลูกมันฝรั่งต้องเป็นไปตามวิธีการซึ่งเห็นชอบร่วมกันนอกจากนี้ ต้องตรวจวิเคราะห์ตัวอย่างดินในห้องปฏิบัติการของ Netherlands General Inspection Service for Agricultural Seeds and Seed Potatoes๘.๓การตรวจวิเคราะห์ดินเพื่อหาไส้เดือนฝอยซีสต์มันฝรั่งต้องเป็นไปตาม Council- Directive ๒๐๐๗/๓๓/EC on the control of potato cyst nematodes and repealing Directive ๖๙/๔๖๕/EEC ลงวันที่ ๑๑ มิถุนายน ๒๕๕๐๘.๔เพื่อลดความเสี่ยงของไส้เดือนฝอยและโรคพืชที่ทำลายบนหัวมันฝรั่ง ต้องดำเนินมาตรการสุขอนามัยพืชกับหัวมันฝรั่งนำเข้าเพื่อการแปรรูปด้วยวิธีการใดวิธีการหนึ่งดังนี้๘.๔.๑ต้องล้างหัวมันฝรั่งด้วยน้ำให้สะอาดจนกระทั่งหัวมันฝรั่งปราศจากดินเท่าที่จะเป็นไปได้ในทางปฏิบัติหรือ๘.๔.๒กรณีการนำเข้าหัวมันฝรั่งที่ไม่ล้างน้ำต้องดำเนินการปัดดินบนหัวมันฝรั่งจนกระทั่งปราศจากดินเท่าที่จะเป็นไปได้ในทางปฏิบัติโดยดินที่มีลักษณะเป็นผงติดมากับหัวมันฝรั่งต้องมีน้ำหนักไม่เกิน ๑๐๐ กรัมต่อหัวมันฝรั่งน้ำหนัก ๕๐ กิโลกรัม (เท่ากับร้อยละ ๐.๒ โดยน้ำหนัก)สำหรับดินที่มีลักษณะเป็นก้อนเกาะติดบนหัวมันฝรั่งหัวมันฝรั่งซึ่งมีดินลักษณะเป็นก้อนเกาะติดมาครอบคลุมพื้นที่ผิวเกินกว่าร้อยละ ๒๐ต้องมีไม่เกินจำนวน ๓๐ หัว จากตัวอย่างหัวมันฝรั่งจำนวน ๖๐๐ หัว (เท่ากับร้อยละ ๕)นอกจากนี้แล้ว ต้องควบคุมการแตกหน่อบนหัวมันฝรั่งด้วยสารยับยั้งความงอกข้อ ๙ การรับรองสุขอนามัยพืช๙.๑ต้องแนบใบรับรองสุขอนามัยพืชมาพร้อมกับสินค้าหัวมันฝรั่งจากราชอาณาจักรเนเธอร์แลนด์ทุกครั้งที่มีการนำเข้า๙.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The potatoes this consignment were produced the Netherlands accordance with the conditions governing entry of potatoes for processing to Thailand and inspected and found to be free of quarantine pests. และThe potatoes this consignment have been washed. หรือ The potatoes this consignment were treated with a sprout inhibitor.๙.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น) บนใบรับรองสุขอนามัยพืชข้อ ๑๐ การประเมินกระบวนการส่งออก๑๐.๑การส่งออกหัวมันฝรั่งเพื่อการแปรรูปจากราชอาณาจักรเนเธอร์แลนด์มายังราชอาณาจักรไทยจะเริ่มดำเนินการได้ต่อเมื่อกรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยราชอาณาจักรเนเธอร์แลนด์เป็นผู้รับผิดชอบค่าใช้จ่ายทั้งหมด๑๐.๒ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่าการประเมินกระบวนการส่งออกมีความจำเป็นกรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในราชอาณาจักรเนเธอร์แลนด์ก่อนจะตัดสินใจอนุญาตให้นำเข้าหัวมันฝรั่งเพื่อการแปรรูปได้อีกต่อไปโดยราชอาณาจักรเนเธอร์แลนด์เป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๑๓พฤศจิกายน พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของหัวมันฝรั่งเพื่อการแปรรูปและดินจากราชอาณาจักรเนเธอร์แลนด์แนบท้ายประกาศกรมวิชาการเกษตร เรื่องเงื่อนไขการนำเข้าหัวมันฝรั่งเพื่อการแปรรูปจากราชอาณาจักรเนเธอร์แลนด์ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๗ มกราคม ๒๕๕๓นันท์นภัสร์/ตรวจ๗ มกราคม ๒๕๕๓พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๘๒ ง/หน้า ๖๘/๒๑ ธันวาคม ๒๕๕๒